open-index/open-wikipedia-markdown huggingface dataset:
Preity Zinta

**Preity Zinta** (èkoca'aghi [ˈpriːt̪i ˈzɪɳʈaː];) nyamah lahèr Preity Zinta, lahèr 31 Januari 1975 panèka aktris fèlem bân pangusaha India. Saellana lulus kalabân gelar kehormadhân è bhâsa Inggris bân psikologi kriminal, Zinta aghâbây debut akting è *Dil Se..* è taon 1998, ètoro'è peran è *Soldier* è taon sè padâ. Penampilanna aparèngi salèrana ngaollè Filmfare Award kaanghuy Debut Bâbinè'an Terbaik, bân è saterrosa èkennal polana peranna mènangka embu' tongghâl remaja è *Kya Kehna* (2000). Saellana jârèya, salèrana aghâbây karir mènangka aktris utama è filem Hindi, kalabân bânnya' macemma tokoh. Pan-bârâmpan peranna, sè èangghep tantangan sacara bhudhâjâ, èbârengi persona layar sè ta' konvensional ampon nyebbhut'aghi mènangka kontribusi dâ' obâ'ân konsep bâbinè'an è bioskop Hindi, bân ampon ngaoolè pan-bârâmpan penghargaan.

Saellana peran sè èkennal è *Chori Chori Chupke Chupke* (2001), *Dil Chahta Hai* (2001), *Dil Hai Tumhaara* (2002), bân *Armaan* (2003), Zinta mennang Filmfare Award kaangghuy kategori Aktris Terbaik polana penampilanna è drama *Kal Ho Naa H*o (2003). Saellana jârèya, salèrana ngala' peran è dâlem duwâ' fèlem sè palèng bânnya' è India, fèlem fiksi ilmiah *Koi... Mil Gaya* (2003) bân drama romantis *Veer-Zaara* (2004).

Saellana jârèya èkennal polana bhâbinè' India sè modern bân mandiri è *Salaam Namaste* (2005) bân *Kabhi Alvida Naa Kehna* (2006), produksi sè palèng bânnya' è pasar internasional. Peran fèlem internasional pertamana panèka è drama *Kanada Heaven on Earth* (2008), sè ngaollè Silver Hugo Award kaanghuy Aktris Terbaik bân ènominasi kaangghuy Genie Award kaangghuy Aktris Terbaik. Salèrana mabbhârengaghi kalabân hiatus dâri akting pan-bârâmpan taon, kalabân pengecualian dâri filem *comeback* sè è produserrih dhibi', *Ishkq è Paris* (2013), sè gagal dhâddhi suksès.

Salaèn akting, Zinta ampon nolès serangkaian artikel kaangghuy BBC News Online South Asia; salèrana  panèka aktivis sosial, sè ngibâ acara televisi, bân penampil panggung biasa. Salèrana panèka sè maddek perusahaan produksi *PZNZ Media, co-owner tim kriket Liga Premier India Kings XI Punjab* molaè taon 2008, bân dhâddhi pongghâbâ tim kriket Liga T20 Global Afrika Selatan Stellenbosch Kings molaè taon 2017. Zinta èkennal è media India polana acaca pekkèranna sè terbuka, bân saèngghâna aghâbây kontroversi. Kontroversi-kontroversi panèka tamaso' mènangka tong-sèttongnga saksèh sè ta' nyabut pernyataanna è sidang mafia India è bâkto kasus Bharat Shah taon 2003, atas kadhâddhiyân panèka salèrana ngaollè Godfrey Phillips National Bravery Award.

## Sombher
Iqbaal Ramadhan

**Iqbaal Ramadhan**, jhughân èkennal kalabân mononim BAALE (lahèr 28 Ḍèsèmber 1999) èngghi panèka sorang palakon, penyanyè, sareng proḍuser ḍâri bhângsa Inḍonèsia. Iqbaal molaè akarèr mènangka dhâddhi palakon kalabân aperran mènangka Trapani è ḍrama musikal Laskar Pelangi è tain 2010 sampè' 2011. Pas, salèrana dhâddhi angghuta grup idola CJR è taon 2011 sampè' 2017. Mènangka dhâddhi palakon, Iqbal èkennal lèbât perranna mènangka dhâddhi Dilan ḍâlem tello' èntri sè lu-ghâllu ḍâri filem Dilan.

## Karèr
Iqbal ngawwâlè karèrna kalabân alakon mènangka dhâddhi Trapani ḍâlem drama musikal Musikal Laskar Pelangè sè ètampilaghi è tain 2010 sampè' 2011. Saamponna ka'rowa, selèrana narèma tabârân Kaangghuy dhâddhi moḍèl ḍâlem video klip singgel grup musik The Rain sè ajuḍul "Amaèn kalabân Atèna Kaulâ" tor ngaollè lakon dhâddhi Rusdi ḍâlem filem layar lèbâr lu-ghâlluna, 5 Ellang è taon 2011. Iqbaal jhughân makalowar singgel lu-ghâlluna kalabân juḍul "Sakalangkong", sè dhâddi laghu tèma filem kasebbhut. Pas, è taon sè sami, Iqbaal agabung ḍâlem grup vokal lakè' Coboy Junior. Grup panèka aobâ nyama dhâddhi CJT è taon 2014, sabelluna akhèrra èpabubaraghi è taon 2017. 

Iqbaal jhughân agabung polè ka ḍâlem grup musik laèn, èngghi panèka The Second Breaktime menangka dhâddhi orèng sè anyanyè sakaligus dhâddhi sè amaèn gitar. Iqbaal jhughân dhâddhi sè amaèn gitar tor basis è ḍâlem sèttong grup sè èbentu' è taon 2017, èngghi panèka Svmmerdose.

È bulân Julè 2017, Iqbaal aparèng onèng jhâ' bhâkal alakinaghi tokoh Dilan ḍâlem filem adaptasi novèl Dilan: Ka'rowa èngghi panèka Dilanna Kaulâ Taon 1990. Film kasebbhut ajuḍul Dilan 1990 tor ètayangaghi è tangghâl 25 Jânuwari 2018. 

Iqbaal alanjutaghi karèrna è dunia musik kalabân makalowar proyèk kadhibi' kalabân nyama BAALE. Kaangghuy nandhâè jhâ salèrana ampon abâli, salèrana makalowar singgel sè ajuḍul "Cinta Loka sè Samporna, Fortuna, È Bâbâna Dhâmar" è tangghâl 19 April 2024.

## Sombher
Nazali lempo

Nazali Lempo (lahèr 14 Oktober 1965) panèka *purnawirawan TNI-AL* sè palèng akhèr ajabat mènangka *Oditur Jenderal TNI*.

Nazali Lempo panèka *alumnus Akademi Angkadhân Laut (AAL)* angkadhân sè nomer XXXVI/taon 1990. Jabadhân palèng akhèr jènderal *bintang* duwâ’ panèka iyâ arèya *Komandan Pusat Polisi Militer TNI.*

## Ollè Ghellar Doktor è Unhas
*Mantan Komandan Polisi Militer Angkadhân Laut (Danpomal) Lantamal VI Kolonel Laut (PM)* DR. H. Nazali Lempo S.H., M.H.,  ollè ghellar *Doktor* Hokom samarèna *wisuda* è *sidang senat terbuka Program Pascasarjana* sè èbâdâ’aghi sareng *Universitas Hasanuddin (UNHAS)* è Baruga A.P. Pettarani. È ḍâlem sidhang promosi pan-berempan bâkto sè dhimèn, *Kolonèl laut* (PM) DR. H. Nazali Lempo, S.H., M.H., ollè *Indeks Prestasi Komulatif (IPK)* kalabân nèlay 3,78.

## Panḍhiḍhighân Militèr

* *Akademi Angkatan Laut A-36 (1990)*
* *Dukjurpa PM*
* *Dikpespa A-7 (1993)*
* *Diklapa II/Kopur (1999)*
* *Dikpa Fungsi (2001)*
* *Seskoal A-42 (2004)*
* *Sespimti Polri*
* *Lemhannas*

## Karèr Militèr

* *Danpomal Lantamal VI/Makassar*
* *Danpomal Lantamal III/Jakarta (2014—2015)*
* *Komandan PM Kormabar (2015—2016)*
* *Wadanlantamal II/Padang (2016—2017)*
* *Wadanpuspomal (2017—2018)*
* *Danpuspomal (2018—2021)*
* *Danpuspom TNI (2021—2022)*
* *Orjen TNI (2022—2023)*

## Sombher
Kareena Kapoor

**Kareena Kapoor Khan** (lahèr è tangghâl 21 Sèptèmber 1980) panèka aktris India sè tampil è fèlem-fèlem Hindi. Salèrana panèka pottrana aktor Randhir Kapoor bân Babita, bân alè'na aktris Karisma Kapoor. Kapoor èkennal polana amaènnaghi bânnya' tokoh è bânnya' genre fèlem—molaè dâri komedi romantis kantos drama kriminal—Kareena Kapoor ampon narèma pan-bârâmpan pangarghâân, è antarana ennem Filmfare Awards, bân panèka sala sèttong aktris Bollywood sè palèng kasohor bân èghâdhui panghasèlan palèng tèngghi.

Saellana ngalakonè debut akting è taon 2000 kalabân Refugee, Kapoor ollè peran è drama *Aśoka* bân *Kabhi Khushi Kabhie Gham...* (kadhuwana taon 2001). Hal arèya ètoro'è sareng serangkaian kagagalan komersial bân ulasan negatif kaanghuy peran sè èulang. Penampilan sè ta' èghâdhui jenis kelamin mènangka pekerja seks è drama Chameli dhâddhi tandhâ titik balik è dâlem karir. Salèrana narèma pojiân kritis polana dhâddhi korban kerusuhan è drama Dev taon 2004 bân tokoh sè adhâsar dâri Desdemona karya William Shakespeare è film kriminal *Omkara* taon 2006. Pojiân salanjhângnga dâtâng polana penampilanna è komedi romantis Jab We Met (2007) bân *Ek Main Aur Ekk Tu* (2012), thriller *Kurban* (2009) bân *Talaash*: The Answer Lies Within (2012), bân drama *We Are Family* (2010), *Srikandi* (2016), bân *Pujab* (2016). Fèlem-Fèlem sè palèng èkennal è antarana drama 3 Idiots (2009), *Bodyguard* (2011), bân Bajrangi Bhaijaan (2015), fèlem aksi *Singham Returns* (2014), bân komedi *Veere Di Wedding* (2018) bân *Good Newwz* (2019). Kapoor akabin sareng aktor Saif Ali Khan, sè andi' ana' lakè' duwâ'. Kaodi'ân pribadina è lowar layar ampon dhâddhi bâb liputan sè lowas è India. Salèrana èkennal polana sifadhâ sè jhujhur bân teghâs, bân jhughân gaya kalambhina. Salaèn akting è fèlem, Kapoor jhughân ampon noro' è acara panggung, dhâddhi pembawa acara radio, bân nolès duwâ' memoar otobiografi bân duwâ' buku panduan nutrisi. Salèrana ampon molaè lini kalambhi bân kosmetik dhibi' ghâbây bâbinè'an bân ampon alako abhâreng sareng UNICEF molaè taon 2014 kaangghuy advokasi pandhidhighân anak binè' bân ningkataghi kualitas pandhidhighân è India.

## Filmografi

## Sombher
Shah Rukh Khan

**Shah Rukh Khan** (Hindi: शाहरुख़ ख़ान, Urdu: شاہ رخ خان‎, lahèr 2 Novèmber 1965), biasana èkennal mènangka SRK, panèka aktor fèlem, produser, bân pembawa acara tivi India. Salèrana jhughân èkennal mènangka "Baadshah of Bollywood", "King of Bollywood" otabâ "King Khan" polana penampilanna è lebbi dâri 80 fèlem Bollywood bân ngaollè bânnya' pangarghâ'ân, è antarana 14 Filmfare Awards. Khan andi' penggemar sè signifikan è Asia bân diaspora India è sabbhân dunnya. Dâri segi jumlana panonton bân panghasèlan, salèrana èangghep sala sèttong bintang fèlem sè palèng suksès è dhunnya.

Khan amolaè karir è pan-bârâmpan serial televisi è akhir taon 1980-an. Salèrana aghâbây debut Bollywood è taon 1992 kalabân filem Deewana. È awal karir, Khan èkennal polana peran jahat è fèlem *Darr* (1993), *Baazigar* (1993), bân *Anjaam* (1994). Saellana jârèya salèrana kasohor saamponna abintangè serangkaian fèlem romantis, è antarana *Dilwale Dulhania Le Jayenge* (1995), *Dil To Pagal Hai* (1997), *Kuch Kuch Hota Hai* (1998), *Mohabbatein* (2000) bân *Kabhi Khushi Kabhie Gham* (2001). Salèrana narèma pojiân kritis polana peranna mènangka orèng mabu' è *Devdas* (2002), ilmuwan NASA è fèlem *Swades* (2004), orèng sè alatè hoki è dâlem *Chak De! India* (2007) bân orèng lakè' sè andi' sindrom Asperger è fèlem *My Name Is Khan* (2010). Fèlem-fèlem sè ngaollè ontong palèng tèngghi èngghi panèka komedi *Chennai Express* (2013) bân *Happy New Year* (2014). Pan-bârâmpan fèlemna abâhas tema identitas nasional India bân hubunganna sareng komunitas diaspora otabâ keragaman, è antarana jenis kelamin, ras, sosial, bân keragaman aghâma. Polana kontribusina dâ' bioskop, pamarèntah India aberri' Padma Shri, bân Pamarèntah Perancis aberri' *Order of Arts and Letters* bân *Légion d'honneur.*

È taon 2015, Khan dhâddhi co-chairman perusahaan produksi fèlem Red Chillies Entertainment bân anak perusahaanna, sarta dh`addhi sala sèttong sè andi' tim kriket *Liga Premier India Kolkata Knight Riders.*

## Sombher
Amitabh Bachchan

**Amitabh Bachchan** (èkoca'aghi [əmɪˈtaːbʱ ˈbətʃːən]; lahèr **Inquilaab Srivastava**; 11 Oktober 1942) panèka aktor fèlem India, produser filem, pembawa acara tivi, panyanyi playback, bân mantan politisi.

## Karir

### Karir awal: 1969–1972
Bachchan aghâbây debut mènangka narator è fèlem *Bhuvan Shome* (1969). Peran pertamana panèka sala sèttong dâri petto' protagonis è fèlem *Saat Hindustani*. Saellana jârèya, muncul è *Anand*, *Parwaana*, *Reshma Aur Shera*, *Guddi*, bân *Bombay to Goa*. Bânnya' fèlem Bachchan è bâkto awal panèka ta' berhasil.

### Superstar: 1973-1983
Sutradara Prakash Mehra aberri' peran otama è *Zanjeer* (1973) mènangka Inspektur Vijay Khanna. Fèlem panèka èbhândhingaghi sareng film-film romantis sabellunna bân aghâbây Amitabh andi' persona anyar—"orèng ngodâ sè pegghelen" è bioskop Bollywood. Fèlem panèka suksès, sala sèttong fèlem sè ngaollè penghasèlan palèng bânnya' è taon panèka, bân salèrana dhâddhi bintang. Molaè jârèya, Bachchan dhâddhi sala sèttong orèng sè palèng suksès è industri fèlem. È taon jârèya kèya, salèrana akabin bân Jaya Bhaduri. 

### Loka è bâkto syuting Coolie è taon 1982
Tangghâl 26 Juli 1982, è bâkto syuting Coolie è Kampus Universitas è Bangalore, Bachchan ngadhebbhi loka è perro' sè para' dhâddhi fatalla è bâkto syuting adegan perrang sareng aktor Puneet Issar. Bachchan ngalakonè aksi dhibi' è dâlem fèlem, bân sèttong adegan parloh kaangghuy labu ka mèja bân saterrossa ka tana. Tapè, è bâkto alonca’ ka attas mèja, pojok mèja nyèddhing tabu’na, sampè’ bânnya’ dârâ sè èlang. Salèrana ngalamih kondisi kritis è roma sakè' pan-bârâmpan bulân. Masyarakat adu'a è canḍhi, bân antrian penggemar sè lanjhâng bâda è lowar RS tempatta salèrana èrabât.

Namong, salèrana nerrossaghi polè syuting è akhèr taon saamponna masa pemulihan sè abit. Fèlem panèka èrilis è taon 1983, bân sabâgiyân polana publisitas è sekitar kacèlakaan Bachchan, fèlem panèka suksès bân dhâddhi film ngaollè panghasèlan palèng bânnya' è taon panèka.

Sutradara Manmohan Desai ngobâ ending *Coolie* saamponna Bachchan kacèlaka'an. Tokoh Bachchan èmolaè dâri sè èpate'è, tapè saellana naskah èobâ, tokoh panèka ghi' odi' è akhèr. Hal ka'dinto ta' pantes, Desai ngoca', ghâbây orèng sè ghi' buru èlang-alèngaghi kamatèan è kaodi'an nyatah kaangghuy sè èpatè'è è dâlem filem. Jhughân, bâkto adegan perrang èbeku'aghi/ta' aghulih sakejja', bâdâ keterangan sè muncul è layar sè noddhu'aghi jhâ' arèya sè aghâbây loka aktor.

## Sombher
Moeldoko

Moeldoko (lahèr 8 Juli 1957) panèka *pengusaha, politikus,* bân *purnawirawan perwira* tèngghi *TNI Angkadhân Darat* sè ajabat mènangka Kopala *Staf Keprèsidènan Indonèsia* è *Kabinèt Kerja Pamarèntahan Prèsiden Joko Widodo* bân Bakkèl *Prèsiden Jusuf Kalla.* È tangghâl 23 Oktober 2019, panjhânnânganèpon ètodhu polè ḍhâḍḍhi Kopala *Staf Kepresidènan* è *Kabinèt Indonèsia Maju Pamarèntahan Prèsiden Joko Widodo* bân Bâkkèl *Prèsiden Ma'ruf Amin.* Moeldoko saterrossèpon èpèlè dhâddhi katua omom *Partai Demokrat (PD)* pèriode 2020-2025 *versi Kongres Luar Biasa*. Panjhânnânganèpon perna dhâddhi *Panglima TNI* sajjhek 30 Agustus 2013 kantos 8 Juli 2015. Panjhânnânganèpon jhughân ajabat mènangka Kopala *Staf TNI Angkadhân Darat* sajjhek 20 Mèi 2013 kantos 30 Agustus 2013. 

## Kaoḍi'ân

### Kaoḍi'ân awwâl
Moeldoko sè èlahèraghi è Pesing, Purwoasri, Kabupatèn Kediri panèka potra bungso ḍâri 12 satarètanan ḍâri pasangan Moestaman bân Masfu'ah.. Tarètannèpon panèka Moesadi, Muhammad Sujak, Poerwono, Suyono, Sugeng Hariyono, Supiyani, bân Siti Rahayu. 

## Panḍhiḍhighân
Moeldoko panèka *alumnus Akabri* taon 1981 kalabân *predikat* palèng saè bân ollè pangharghâân tèngghi *Bintang Adhi Makayasa*.

È tangghâl 15 Januwari 2014, Moeldoko ollè ghellâr doktor *Program Pascasarjana Ilmu Administrasi FISIP Universitas Indonèsia,* kalabân *disertasina* sè ajudul *"Kebijakan bân Scenario Planning Pengelolaan Kawasan Perbatasan di Indonèsia (Studi Kasus Perbatasan Darat è Kalimantan)"*. Panjhânnânganèpon lulus bân ollè ghellâr kasebbhut kalabân predikat sè sanget muassaghi.

## Sombher
Gatot Nurmantyo

Gatot Nurmantyo (lahèr 13 Maret 1960) panèka *mantan Panglima Tentara Nasional Indonèsia* (2015-2017). Sabellumma, Gatot panèka Kopala *Staf TNI* Angkadhân *Darat* sè nomer-30 sè molaè ajabat sajjhek tangghâl 25 Juli 2014 samarèna ètodu sareng Prèsiden Susilo Bambang Yudhoyono ghântèna *Jènderal TNI* Budiman. Panjhânnânganèpon sabellumma jhughân  ajabat mènangka *Panglima Komando Cadangan Strategis Angkatan Darat (Pangkostrad)* ghântèna Lètnan Jenderal TNI Muhammad Munir. È bulân Juni 2015, Panjhânnânganèpon  èyajuwaghi sareng Prèsiden Joko Widodo mènangka callon *Panglima TNI*, kaghântèna Jènderal Moeldoko sè ampon tammat *masa purna bakti.*

Gatot bhâreng bân tokoh pamarentahan laènna bân para aktivis sosial agabung è ḍâlem aksi kaangghuy anyokong tolèransi aghâma salama pèriode unjuk rasa è Jakarta è bulân Novèmber 2016. Bhâreng bân *Menteri Sosial* Khofifah Indar Parawansa, *Kapolri* Tito Karnavian, bân *aktivis Islam* akadhi Yenny Wahid, orèng-orèng kasebbhut sakabbhina mènta sokongan kaangghuy parsatowan antar aghâma mènangka panyaimbang ḍâri aksi *unjuk rasa* sè èbâdâaghi sabellumma ḍâ' *Gubernur* DKI Jakarta sè aghâma Kristen katoronan Tionghoa, Basuki Tjahaja Purnama, sè èbharengngè kalabân èlemen *intolèransi* bân *Sinofobia*.

## Sombher
Muhammad Herindra

Muhammad Herindra (lahèr 30 November 1964) panèka purnawirawan TNI sè samangkèn ajabat mènangka Kapala Bhâdhân l Intelijen Naghârâ (BIN). Salèrana ajabat sejjhâk 21 Oktober 2024. salèrana toman ajabat mènangka Bekkèl  Menteri Partahanan Indonesia periode 2020—2024.

Tangghâl 10 Agustus 2025, salèrana ollè pangarghâ'an pangkat kahormadhân dhâddhi  Jenderal (Kahormadhân) sareng Prèsidèn Prabowo Subianto.

## Kaodi'ân Awwâl
Herindra lahèr è tangghâl 30 November 1964 è Magelang, Jhâbâ Tengnga. Eppa'na Herindra, Hudaya, panèka purnawirawan letnan kolonel, sè alako è perusahaan pupuk.

Herindra ngabi' sabâgiyân rajâ bâkto kènè'na è Magelang. Salèrana mamarè pendidikan è SMPN 1 Magelang taon 1980. pas apinda ka  Jakarta, bân mamarè pendidikan è SMAN 8 Jakarta taon 1983. Herindra samangkèn dhâddhi Katua organisasi alumni sakolah kasebbhut.

## Pendidikan militèr
Herindra maso' Akademi Militèr È taon sè padâ sareng taon lulussâ dâri SMA. Salèrana ètugassaghi mènangka lètnan duwâ' infanteri saellana lulus dâri akademi kasebbhut, taon 1987. Salèrana ollè pangarghâ'an Adhi Makayasa, panèka pangarghâ'an sè èberri' ka  lulusan palèng bhâghus dâri bhân-sabbhân angkadhân è akademi.

Saellana mamarè pendidikan militèrra, Herindra kapèlè ghâbây dhâddhi bâgiyân dâri Kopassus. Salèrana ajhâlâni palatèyan infanteri bân pasukan khusus sabelluna dhâddhi bâgiyân dâri  unit kasebbhut. Dâlem karirraa, salèrana jhughân narèma pendidikan Militèr lanjudhân è sakolah Staf bân Komando Angkatan Dhârât dâri taon 1999 kantos taon 2000, bân Sakolah Staf Angkatan Bersenjata Malaysia taon 2011.

Herindra ollè gellar master è bidang intelijen bân hubungan internasional dâri Univèrsitas Salford taon 1994, bân gellar master è bidang èlmo sosial dâri Univèrsitas Nasional Malaysia taon 2011.

## Kaodi'ân pribadi
Herindra akabin sareng Eka Diyah Rusyati, panèka dokter ghighi. Salèrana andi' sèttong pottra anyama Arief Akbar Herlambang.

## Sombher-sombher
Edi Sudradjat

Edi Sudradjat, (22 April 1938 – 1 Dèsèmber 2006) panèka sala sèttong *tokoh militèr Indonèsia.* Panjhânnânganèpon panèka tong-sèttongnga orèng sè perna ajabat mènangka Kopala *Staf TNI-AD (KSAD), Panglima ABRI*, bân *Menteri Pertahanan* bân *Keamanan Indonèsia* è ḍâlem bâkto sè abhârengan. 

## Kaoḍi'ân awwâl
Sudradjat lahèr è tangghâl 22 April 1938 ḍâri pasangan Radèn Momon Wirakusumah bân R Ratnaningsih. Panjhânnânganèpon panèka potra sè nomer pètto’ bân ḍhâḍḍhi alè’ ḍâri Sekarningrum Wirakusumah (sè panèka binin ḍâri Wiranto Arismunandar). 

## Riwayât Kapangkadhân

* *Lètnan Duwâ' (1960)*
* *Lètnan Sèttong (1964)*
* *Kaptèn (1967)*
* *Mayor (1970)*
* *Lètnan Kolonèl (1973)*
* *Kolonèl (1978)*
* *Brigadir Jènderal (1979)*
* *Mayor Jènderal (1982)*
* *Lètnan Jènderal (1986)*
* *Jènderal (1988)*

## Riwayât Jabadhân

* *Danton Yonif 515/Ugra Tapa Yudha (1961-1963)*
* *Danki Instruktur AMN (1963-1965)*
* *Danki Yon 1 RPKAD (1965-1966)*
* *Pasi 2 Yon 1 RPKAD (1966)*
* *Dankima Yon 1 RPKAD (1966-1968)*
* *Wadan Grup 1 Puspassus (1968-1971)*
* *Wakil Asisten I Kopassandha (1971-1973)*
* *Dangrup 4 Kopassandha (1973-1975)*
* *Danpusdikif (1975-1980)*
* *Pangkopur Linud I Kostrad (1980-1981)*
* *Pangdam II/Bukit Barisan (1981-1983)*
* *Pangdam VI/Siliwangi (1983-1985)*
* *Asops Kasum ABRI (1985-1986)*
* *Wakasad (1986-1988)*
* *Kasad (1988-1993)*
* *Panglima ABRI (1993)*
* *Menhankam (1993-1998)*

## Sèdhâ
Jènderal TNI (Purn) Edi Sudradjat (68), sèdhâ bâkto pokol 13.15, arè Juma'at 1 Dèsèmber 2006 polana gangguwân bhârâ-bhârâ è RSPAD Gatot Subroto, Jakarta. Mayyitèpon èkobhuraghi è TMP Kalibata.

## Sombher
Norman Sasono

Lètnan Jènderal TNI (Purn.) Norman Sasono (21 Sèptèmber 1927 – 20 Novèmber 1997) panèka *purnawirawan perwira* tèngghi TNI Angkadhân Dârât sè perna ajabât mènangka *Panglima Komando Daèrah Militèr V/Jaya (Pangdam V/Jaya)* è taon 1977 kantos 1982 bân *Panglima Komando Daèrah Militer XII/Tanjungpura (Pangdam XII/Tanjungpura)* molaè taon 1976 kantos 1977.

Panjhânnânganèpon panèka ramaèpon mantan *Pangdam Jaya*, Letjen TNI Marciano Norman.

## Karièr
Norman molaè karèr militèrra ḍâri *Akademi Militèr* è Malang è taon 1945. Samarèna ghânika, panjhânnânganèpon dhâddhi perwira *Corps Polisi Militèr* (CPM), bân anempati pan-bârâmpan jabadhân pentèng è *lingkungan TNI AD.*

È taon 1966, *Rèsimèn Tjakrabirawa* èbubbhârraghi bân èpaddhek sèttong kasatowân anyar panèka *Satgas Pomad/Para* mènangka kasatowan sè aghâdhu'i tugas ngalampaaghi pangawalân bân pangamanân Prèsidèn RI. Norman Sasono dhâddhi *komandan satgas* kasebbhut molaè èpaddhek è taon 1966 kantos 1972.

È tangghâl 19 Januwari 1974, Norman èlantèk ḍhâḍḍhi Kopala *Staf Komando Daèra Militèr V/Jaya (Kasdam V/Jaya)* ghântèna Urip Widodo. Korang lebbi ḍuwâ' taon Panjhânnânganèpon  enneng è posisi kasebbhut, kantos akhèrra panjhânnânganèpon èpromosiaghi ḍhâḍḍhi *Pangdam XII/Tanjungpura* sè anyar, ajabat sajjhek 20 Fèbruwari 1976 ghântèna R.M. Subandiono sè sèdhâ è bâkto ghi' ajabat.

## Sombher
Tissa Biani

**Tissa Biani** Azzahra (lahèr 24 Julè 2002) èngghi panèka palakon, moḍèl, tokang ngèbâ acara, sareng penyanyè Inḍonèsia. Salèrana amolaè karèr filem sè lanjhâng lèbât Tana Soarghâ... Dhâbuna taon 2012.

Tissa mennang Piala Citra kaangghuy Palakon Na'kana' Palèng Saè è Fèstival Filem Inḍonèsia 2014 lèbât lakonna è ḍâlem filem 3 Nafas Likas. Salèrana èkennal lèbât lakonna è ḍâlâm pan-saponapan sèrial, akadhi Catatan Arèan Aisha, Cinta Fitri, sareng 7 Arè Sabelluna 17 Taon, sareng samacemma filem akadhi Laundry Show, The Way I Love You, sareng filem KKN è Dhisa Penari sè tamaso' sala sèttong filem sè paju salanjhângnga massa.

Tissa tamaso' sala sèttong palakon Inḍonèsia sè abintangè tello' peringkat palèng attas filem Inḍonèsia sè paju salanjhângnga massa, èngghi panèka film KKN è Dhisa Penari (2022) sareng Agak Laèn (2024), sè tong-sèttongna bâḍâ è urutan nomer ḍuwâ' sareng nomer tello'.

Mènangka dhâddhi penyanyè, Tissa ampon makalowar empa' laggu, Ḍuwâ' è antarana èngghi panèka laghu tèma ḍâri sèrial web.

## Kaoḍi'ân awwâlna sareng pamolangna
Tissa Biani Azzahra lahèr tangghâl 24 Julè 2002 è Ḍèpok, Jhâbâ Bârâ' ḍâri orèng towana sè asmana Bobby Begjo Warasni (4 Agustus 1967 - 2 April 2023) sareng Dian Estining Adhi. Salèrana tamaso' ana' bungso ḍâri ḍuwâ' satarètanan kalabân ngaghungè kaka' binè' sè asmana Alita Biani Ishvara. Tissa aparèng onèng ḍâ' ka publik manabi salèrana tamaso' orèng muslimah.

Tissa asakola SD è sèttong sakolaan swasta è Ḍèpok. Sajjhek kellas sèttong sampè' kellas tello', selèrana malolo ngaollè peringkat sapolo kabebe. Peringkatna jen toron nalèkana salèrana ongghâ ka kellas empa' karana salèrana ampon dhâddhi aktris. Hal kasebbhut sè aghâbây Tissa ngaollè tekkanan ḍâri sakolaânna, sè dhâddi sabâb salèrana ambu asakola kaangghuy asakola ḍâri roma è Amarvin School. Salèrana Abâli kaangghuy asakola ènga' biyasana è bâkto SMA kalabân ngala' jurusân IPS. Namong, Tissa arassa ta' bisa abâgi wâktona antara asakola sareng kegiatan syuting saèngghâ abâli asakola ḍâri roma polè. Salèrana asakola ḍâri roma salama SMA è Windaor Homeschooling Cibubur sampè' lulus. Tissa sempet alanjutaghi pamolangan sè lebbi tèngghi è Institut Komunikasi sareng Bisnis LSPR, namong salèrana ampon èpakalowar.

## Sombher
ST burhanuddin

Sanitiar Burhanuddin (lahèr 17 Juli 1954) panèka Jhâksa Aghung dâlem Kejhâksa'an Aghung Republik Indonesia bân Ghuru Rajâ ta' teptep è Fakultas Hokom Univèrsitas Jenderal Soedirman. Burhanuddin toman ajabat mènangka Jhâksa Aghung Ngodâ Perdata bân Tata Usaha Naghârâ (Jamdatun). È tangghâl 23 Oktober 2019 salèrana èlanti' sareng Prèsidèn Joko Widodo dhâddhi Jhâksa Aghung bân ghi' ajabat kantos samangkèn.

## Karir
Orèng lakè' kalahèran Talaga - Majalèngka, 17 Juli 1954 ka'dinto ngawwâlli karirra mènangka  staf Kejhâksa'an Tèngghi Jambi sejjhâk taon 1989. Lulusan Univèrsitas 17 Agustus 1945 Semarang sè pas noro' pendidikan pambentu'ân jhâksa bân pan-bârâmpan kalè ajabat mènangka  Kapala Kejhâksa'an Naghârâ è pan-bârâmpan daèrah, molaè dâri Bangko (Jambi) kantos Cilacap.

Taon 2007 Burhanuddin ajabat Direktur Eksekusi bân Eksaminasi Kejhâksa'an Aghung bân lanjut mènangka Kejhâksa'an Tèngghi Kejati Maluku Dâjâ taon 2008 kantos taon 2009.

Karirra terros ongghâ kantos toman dhâddhi Kapala Kejhâksa'an Tèngghi Maluku Dâjâ bân Kapala Kejhâksa'an Tèngghi Sulawesi Lao' bân Bârâ'. Bâkto ajabat mènangka Kapala Kejati Sulawesi Lao' bân Bârâ' taon 2010, Burhanuddin cokop fokus dâ' ngurussi mas'alah korupsi.

Salèrana ngangghep korupsi panèka padâ bân kento', bâdâ bâunna tapè tadâ' bentu'na. Mèlana dâri ka'dinto, tugassa èpon panèka abhuktèyaghi bentu' jârèya. Salèrana adhâbu kasebbhut è bulân November 2010.

Bâkto panèka, Burhanuddin jhughân sempet ngurussi parkara korupsi sè merrè mantan Bupati Gowa almarhum Ichsan Yasin Limpo. Ichsan panèka alè'na Syahrul Yasin Limpo, mantan Gubernur Sulawesi Lao' sè èyangka' Jokowi mènangka menteri partanèyan periode 2019-2024.

Burhanuddin jhughân ollè sorodhân luwas bâkto tim èbâbâna, bisa matao mas'alah suwap dâ' paradhilân kontroversial Ronald Tannur sè alibataghi hakim sè ètondhung èsuwap ghâbây makalowar vonis bèbas dâ' tarsangka.

Salèrana toman ajabat dhâddhi Jhâksa Aghung Ngodâ Perdata bân Tata Usaha Naghârâ (Jamdatun) taon 2011 kantos pènsiun taon 2014.

## Pendidikan
Burhanuddin ajhâlâni pendidikan Sarjana Hokom è Univèrsitas 17 Agustus 1945 Semarang. Karirra èmolaè sejjhâk taon 1989 bâkto salèrana dhâddhi staff Kejhâksa'an Tèngghi Jambi. Taon 1999, salèrana èkaparcajâ dhâddhi  Kapala Kejhâksa'an Naghârâ B Kejari Bangko kantos taon tahun 2001.

* SDN Talaga, Majalèngka
* SMPN Talaga, Majalèngka
* SMEAN Magelang
* S1 Fakultas Hokom Univèrsitas 17 Agustus 1945, Semarang (1983)
* Magister Manajemen, Sakolah Tèngghi Manajemen Labora Jakarta
* Doktor, Univèrsitas Satyagama

## Kalowarghâ
ST Burhanuddin panèka alè'na politikus PDIP Tubagus Hasanuddin sè panèka mantan calon gubernur Jhâbâ Bârâ' dâlem Pilkada taon 2018.

## Sombher
Dito Ariotedjo

Ario Bimo Nandito Ariotedjo otabâ lebbi èkennal Dito Ariotedjo (lahèr 25 September 1990) panèka politikus Indonesia dâri Partai Golongan Karya sè toman ajabat mènangka Menteri Dâd-ngodâdhân bân Olahraga periode 2023 kantos 2025. aomor 33 taon teppa'na èlanti', salèrana dhâddhi Menteri Dâd-ngodâdhân bân Olahraga palèng ngodâ sejjhâk Soepeno bân menteri palèng ngodâ saellana marèna jhâman Orde Abit. Salèrana jhughân dhâddhi Orèng kalahèran dasawarsa 1990-an partama sè dhâddhi menteri.

## Kaodi'ân bân pendidikan
Lahèr dâri eppa' anyama Arie Prabowo Ariotedjo bân èbhu anyama Arti Laksmigati Ariotedjo, Dito panèka ana' bungso dâri tello' satarètanan. Eppa'na panèka Direktur Otama PT Aneka Tambang sejjhâk 2017 kantos èpaambu taon 2019. Emba lakè'na Dito, Marsekal Madya TNI (Purn.) Sri Bimo Ariotedjo toman ajabat Duta Rajâ Indonesia ghâbây Filipina 1973–1977. Duwâ' kaka'na Dito panèka Aryo Prakoso Ariotedjo bân Dwi Lestari Pramesti Ariotedjo.

Dito mamarè pendidikan dhâsarra è SD Tarakanita 2 Jakarta, alanjut dâ' SMP Al-Izhar Jakarta, pas ajhâlâni pendidikan è SMAN 6 Jakarta, bân matammat Pendidikan Tèngghi è Fakultas Hokom Universitas Indonesia taon 2012.

## Karir profesional bân wirausaha
Usaha sè èpaddhek ta' sakoni', molaè dâri usaha  bidang ènergi, partahanan, coworking space, bân start-up sè èpasèttong dâlem induk perusahaan anyama Grupara Ventures. Salaènna panèka, salèrana dhâddhi Komisaris Otama è pan-bârâmpan perusahaan, akadhi PT. Kartika Kara Eka Nusa bân Syailendra Pangan Indonesia.

È akhèr taon 2021, Dito abhâreng Raffi Ahmad, jhughân CEO Prestige Motor, Rudy Salim akolaborasi abentu' bân marajâ Rans Sport. Dito jhughân ajabat mènangka Chairman Rans Nusantara FC.

È bulân April 2022, Dito èkaparcajâ ghâbây maso' dâlem kalompo' tim ahli Menteri Koordinator Bidang Perèkonomian Indonesia. Dito panèka angghuta tim ahli sè palèng ngodâ dâri 7 angghuta laènna.

## Kaodi'ân pribadi
Dito akabin sareng Niena Kirana Riskyana tangghâl 31 Maret 2018. salèrana andi' sèttong pottrè anyama Sadia Kiera Nadashana.

## Sombher
Pasèsèr Sanur, Bhâli

**Pasèsèr Sanur** (Bhâsa Bhâli: ᬧᬲᬶᬄᬲᬦᬸᬃ,  Pasih Sanur), èjhâ'ân kona Sanoer, panèka sala sèttong pasèsèr sè bâḍâ è wisata neng Polo Bhâli. Pasèsèr panèka bâḍâ ètèmorra Kottha Denpasar, khusussa è kacamadân Sanur. Polana omba'na sè rèlatif tennang, Pasèsèr Sanur ta' cocok è ghâbhây ajhâlân akadhi Pantai Kuta otabâ Pasèsèr Kuta. Jhâu ḍâri Pantai Sanur, bâḍâ kèya kennengngan kaangghuy nyèllâm.

## Carèta Pasèsèr Sanur

Pasèsèr Sanur è èkennal mènangka Pasèsèr Terbi'na Arè (*Sunrise*) (pantai kaangghuy ngoladi mataarè terbi'), èbhândhingngaghi sareng pasèsèr Kuta, sè lebbi èkennal kalabân pamandangan mataarè sè toron. Satèya, arèya wisata Pasèsèr Sanur panèka èlengkapi kalabân fasilitas sè adukung akadhi hotel, rèstoran, kafè, bân toko seni. Salaèn jârèya, bâbâḍââ kennengngan ghâbây orèng ajhâlân soko sè èpadhâddhi è pènggirrâ tase', sè serrèng èghunaaghi mènangka jhâlân jogging sareng wisatawan bân orèng lokal. 

## Kennengan Wisata
Pasèsèr Sanur panèka mènangka kennengngan sè nyaman tor segghut rèng-orèng ḍâri manca sè ḍâteng saèngghâna bânnya' bangonan akadhidestinasi Èropa, pan-bârâmpan rèstoran bân butik è daèrah panèka jhughân aghâdhui gaya bân suasana Eropa. Sala sèttong contona panèka Massimo, rèstoran bân gelateria Italia sè ampon abhit è Sanur. Jughân aghâdhui tema Italia, panèka label bhâdhân Bali sè èpaddek sareng Susanna Perini, kolektor seni sè oḍi' è Bhâli. Bânnya' usaha laèn è Sanur sè akompolaghi gaya Èropa kalabân bahan bân kerajinan lokal.

## Akses Jhâlan ka Lokasi
Pasèsèr Sanur bâdâ è Polo Bhâli, khususnya è jhâlân Danau Buyan, Sanur, kacamadân Denpasar lao', Denpasar. Pasèsèr sè cè' raddinna panèka jhârang èkunjungi sabellunna taon 1937 polana lokasina sè jhâu, sè aghâbây wisatawan bân wargâ malarat kaangghuy ècapo', bân bânnya' orèng sè ta' tao. È taon 1937, sèttong seniman Belgia sè anyama Adrien Jean Le Mayeur, otabâ A.J. Le Mayeur èngghi panèka, molaè promosi Pasèsèr Sanur mènangka objek wisata è Polo Bhâli. 

A.J. Le Mayeur dhibi' ngaonèngaghi pasèsèr Sanur lèbât lukisanna, sè ngabâsaghâghi kaasrèyan pasèsèr Sanur. Usahana kaangghuy mampromosiaghi pantai èpamèraghi è internasional lèbât pameran lukisan è sabâbhân bâkto .Jhâlân ka Destinasi WisataArèya wisata pasèsèr Sanurisa èaksès lèbât udara bân darat. Saellana ḍâpa’ ka Bandara I Gusti Ngurah Rai e Tuban, wisatawan bisa nerrossaghi parjhâlânan kalabân angkutan darat. Amarghâ jarak antara Tuban sareng kawasan wisata pasèsèr Sanur ra-kera 10 kantos 15 kilometer tor bisa èkaollè ra-kèra satengnga ejjam. Daèra panèka jughân èlèbadi jhâlân tol Bali Mandara. Bâḍâ jhughân angkutan umum sè aropa taksi.

## Sombher
Agus Suhartono

Agus Suhartono (lahèr 25 Agustus 1955) panèka *mantan Panglima Tentara Nasional Indonèsia* sè ajabat sajjhek 28 Sèptèmber 2010 kantos 30 Agustus 2013. Jabatannèpon mènangka orèng nomer sèttong è TNI saterrossèpon èpasrâaghi ḍâ' *Jènderal TNI* Moeldoko. Laksamana Agus panèka *Panglima TNI* sè nomèr ḍuwâ' sè asalla ḍâri *matra Angkatan Laut RI* samarèna Laksamana TNI Widodo Adi Sudjipto. 

## Panḍhiḍhighân
Agus Suhartono nammattaghi panḍhiḍhighân menengah è SMP Negeri 1 Blitar bân SMA Negeri 1 Blitar. Panjhânnânganèpon nammattaghi panḍhiḍhighân militèrra è *Akademi Angkatan Bersenjata Republik Indonèsia (Akabri* bâgiyân Laut) è taon 1978. Salaèn ghâpanèka, Panjhânnânganèpon ampon mamarè panḍhiḍhighân Sakola Staf bân *Komando TNI AL* taon 1994, *Sesko TNI* taon 1999, bân *Lembaga Ketahanan Nasional* è taon 2003.

## Karièr
Panjhânnânganèpon perna’ ajabat mènangka *Komandan Gugus Tempur Laut Koarmatim* bân *Asisten Operasi KSAL*. Sabellum èyangka’ ḍhâḍḍhi *KSAL*, panjhânnânganèpon ajabat mènangka *Irjen Departemen Pertahanan*. *Laksamana* Agus èyajhuwaghi sareng *Presiden RI* Susilo Bambang Yudhoyono mènangka calon tong-sèttongnga *Panglima TNI*. È tangghâl 27 Sèptèmber 2010, Panjhânnânganèpon lolos uji kalayaghân sareng *DPR* bân èyangka' ḍhâḍḍhi *Panglima TNI*.

Salaèn ghâpanèka, panjhânnânganèpon ajabat mènangka *Komisaris Utama PT Bukit Asam Tbk (PTBA).*

## Riwajât Jabadhân
Lètnan Ḍuwâ' kantos Kaptèn

* *Padivkom KRI Yos Sudarso 353 (1979-1981)*
* *Pakom KRI Ratulangi (1981-1986)*
* *Padiv Senbahair KRI Slamet Riyadi (1986-1991)*

*Mayor*

* *Komandan KRI Kakap-811 (1991-1995)*
* *Komandan KRI Sultan Thaha Syaifussin-376 (1995-1995)*
* *Komandan KRI Hasan Basri-382 (1995-1996)*
* *Komandan KRI Sam Ratulangi-341 (1996-1998)*

*Lètnan Kolonèl*

* *Komandan KRI Ki Hajar Dewantara-364 (1998-1999)*
* *Paban V/Strategi Operasi-Staf Operasi Mabesal (1999-2002)*

Kolonèl

* *Dankolat Koarmatim (2002-2002)*
* *Asop Pangarmatim (2002-2003)*

*Laksamana Pertama*

* *Danguspurlatim, (2003-2004)*
* *Dansatgas Proyek Pengadaan Korvet Sigma Class,*  Belândhâ *(2004-2006)*
* *Dansatgas Sigma Class,* Belândhâ, *(2004-2006)*
* *Waasrena Kasal (5* Januwari *2006-2006)*

*Laksamana Muda*

* *Dankodikal (5 Mèi 2006-2007)*
* *Pangkoarmabar (10 April 2007-2008)*
* *Asops Kasal (30 Juni 2008-2008)*
* *Asrena Kasal (26 Sèptèmber 2008-2009)*

*Laksamana Madya*

* *Irjen Dephan (17 Sèptèmber 2009-2009)*

*Laksamana*

* *Kepala Staf Angkatan Laut (2009-2010)*
* *Panglima TNI (2010–2013)*

## Sombher
Hadi Tjahjanto

Hadi Tjahjanto (lahèr 8 Novèmber 1963), panèka *Purnawirawan TNI-AU*. Panjhânnânganèpon perna ajabat mènangka *Menteri Koordinator* Biḍhâng *Politik,* Hokom, bân *Keamanan Indonèsia* ḍâri 21 Fèbruwari 2024 kantos 20 Oktober 2024. Sabellumma, panjhânnânganèpon ajabat mènangka *Menteri Agraria* bân *Tata Ruang* sajjhek 21 Juni 2022. Tor ḍhâḍḍhi *Panglima Tentara Nasional Indonèsia* è antara taon 2017 bân 2021, bân ḍhâḍḍhi Kopala *Staf TNI Angkatan Udara* è antara bulân Januwari 2017 bân Januwari 2018. Panjhânnânganèpon panèka *Panglima TNI* sè kapèng ḍuwâ' sè asalla ḍâri *Angkatan Udara* samarèna Djoko Suyanto. Hadi panèka lulusân *Akademi Angkatan Udara* taon 1986 bân Sakola *Penerbang TNI AU* 1987.

## Masa ngodâ bân panḍhiḍhighân
Hadi Tjahjanto lahèr ḍâri kalowarga *Angkatan Udara*. Orèng seppona Hadi asalla ḍâri Banyumas, Jhâbâ Tenganga, sè saterrossèpon polana togâs militer, lajhu sakabbhina pènda ḍâ' Malang, Jhâbâ Tèmor. Ramana apangkat *Kopral* kalabân pangkat palèng akhèr iyâ arèya *Sersan Mayor (Teknik)*. Èbhuna panèka tokang jhuwâl rojhâ' cèngur. Panjhânnânganèpon asakola è SMP Negeri 3 Singosari (sè lambâ' nyamana SMPN 7 Malang), lulus taon 1979, pas nerrossaghi ḍâ' Sakola *Menengah Persiapan Pembangunan (SMPP)* Malang angkadhân 1982, sè mangkèn anyama SMAN 1 Lawang.

## Sombher
Nusa Dua, Bhâli

**Nusa Dua** (bhâsa Bhâli: ᬦᬸᬲᬤᬸᬯ) iyâ arèya sala sèttong kennengngan rèsor sè èkembhângaghi è taon 1970-an è Bhâli lao', Inḍonèsia. Èkennal mènangka arèa rèsort bintang lèma' sè nyaman bân okoranna bâḍâ 350 hektar bân aghâdhui lebbi ḍâri 20 rèsort. Lokasina 22 kilometer ḍâri Denpasar, ibu kota propinsi Bhâli, bân tamaso' kacamadân Benoa è Kuta Lao', Kabupatèn Badung. 

## Artè Nusa Dua
Manabi èartè'è oca' Nusa Dua artèna ḍuwâ' polo, polana bâḍâ ḍuwâ' polo è tello' wilaya Bali Tourism Development Corporation. È lao' bâḍâ Polo Semenanjung, bân è lao' bâḍâ Polo Nusa Dharma, polo sè lebbi kenik namong lebbi tennang, sè bâḍâ Kuil Nusa Dharma.

## Ghâmbhârân Nusa Dua
Nusa Dua, sè bâḍâ ra-kèra 40 km ḍâri Denpasar, ibukota Provinsi Bhâli, panèka daèra sè bergengsi kalabân bânnya' hotel bân spa mewah sè èkennal kantos internasional, lapangan golf èksklusif, bân pusat konvensi kelas nomer sèttong, sè èpadhâddhi kaangghuy nojjhuaghi kaasrèyan polo bân kemewahan èksklusif sè ètawaraghhi ka masyarakat internasional.

## Paanabhân Assrè Nusa
Kabâdâ'ân è Nusa Dua tantona lèbur. Amarghâ aèng sè jernih bân pantai pasèr pote sè alos è sekitar Nusa Dua aghâbây kennengngan sè samporna kaangghuy aneng-senneng bân kaangghuy santai bân nyarè inspirasi. Nyama Nusa Dua dhibi' èterjemahaghi mènangka "ḍuwâ' polo" sè èmaksod ḍâ' ḍuwâ' tase' kènè' otabâ polo sè èpangghi'i è pènggirrâ semenanjung. È sala sèttong polo bâḍâ kuil Hindu sè èsebbhut Nusa Dharma sè èpadhâddhi è taon 1948 sareng Tan Sie Yong, orèng sè asalla ḍâri Cina.

Desèmber 2012, Gubernur Bhâli atandatanganè ijin kaangghuy aghâdhui, ngèmbangaghi, bân ngator wilayah Teluk Benoa. 838 hektar sè èreklamasi sareng PT Tirta Wahana Bali International bhâkal èghunaaghi kaangghuy fasilitas pariwisata mèwah akadhi hotel, villa, apartemen, RS internasional, bân pusat hiburan akadhi Disneyland.

## Tanjung Benoa
È ka'dhimma Tanjung Benoa. Coma ajhâlân sakonè' pas è lao'na wilaya Nusa Dua èngghi panèka semenanjung Tanjung Benoa, sè bâḍâ hotel-hotel sè bhâk modâ. È bulân Desember 2012, panèka dhâddhi palabbhuwân ghâbây Terminal Internasional Pesiar Benoa, sè èpadhâddhi kennengngan naè' bân toronna para penumpang kapal pesiar. Mènangka palabbhuwân kaangghuy kalowar maso'na orèng, wisatawan bisa dâteng bân mangkat dâri Palabbuwan Benoa kalabân pesawat otabâ kapal pesiar.

## Sombher
Gesang

**Gesang Martohartono** (Lahèr 1 Oktober 1917 tor sobhung omor è tangghâl 20 Mei 2010) panèka sala sèttong panyanyi bân pangarang lagu Inḍonèsia. Èkennal mènangka "maèstro keroncong Inḍonèsia," otamana lèbât lagu "Bengawan Solo," sè èkennal kantos tana Asia, khusussa è Inḍonèsia bân Jeppang. Lagu panèka ampon èterjemaaghi ḍâ' palèng sakonè'na 13 bhâsa, è antarana bhâsa Inggris, Rusia, Cina, bân Jeppang. Saongghuna kalakowanna Gesang aslina bhunten bannè pangarang lagu. Lamba’, abâ'na coma dhâddhi panyanyè keroncong kaangguy acara-acara ne’-kene’ bân pèsta è kottha Solo. 

Akhèrra, abâ'na bisa ngarang pan-bârâmpan lagu, akadhi "Cit Roda Dunia," "Cicit Anak Yatim," bân "Saputangan," è bâkto Perang Dunnya II. Sayangnga, tèllo’ lagu panèka ta’ ètarèma kalabân saè sareng orèng bânnya’.

## Nyèpta  "Bengawan Solo"
Lagu panèka èkarang è taon 1940, è bâkto èpon aomor 23 taon. Gesang se gi’ ngodâ rowa ju’-toju’ è pènggirrâ Songay Bengawan Solo. Sadhâjâna terpesona sareng songay, èpon èilhami kaangghuy nolès lagu. Proses nolès lagu èghunaaghi ra-kèra nem bulân.

Lagu "Bengawan Solo" jhughân èkennal è loar nagârâ, khusussa è Jeppang. Bengawan Solo ètampilkan è dâlem filem Jeppang.

## Parjhâlânan Oḍi'
Gesang alènggi è jhâlan Bedoyo Nomer 5, Dhisa Kemlayan, Serengen, Solo, asareng ponakanna bân kalowargana, sabellunna alènggi è compo’na sè bâḍâ è Kompleks Perumahan Palur, hadiah dâri Gubernur Jhâbâ Tengnga taon 1980, saabiddâ 20 taon. èpon apèsa sareng binèna è taon 1962. Saellana jârèya, èpon mèlè odi' kadhibi'ân. Ta’ aḍi’ ana’.

## Dhâdhingghâlân bân Patè
Kaangghuy apresiasi ḍâ' kontribusina ḍâ' pangèmbhâng musik keroncong, è taon 1983, Jeppang maddek Taman Gesang è semma'na Songay Bengawan Solo. Pangalolaan taman panèka èbiayai sareng Dana Gesang, lembaga sè èpadhâddhi kaangghuy Gesang è Jeppang.Gesang èlaporraghi sèdhâ è tanggal 18 Mei 2010, saamponna kasèhadânna èlaporraghi ta' stabil.

Gesang èsambhi ka RS è tanggal 19 Mei 2010, polana kasèhadan sè korang nyaman'. Saellana jârèya, Gesang parlo perawatan intensif è unit perawatan intensif (ICU) polana èterrossaghi toronna. RS aghâbây tim sè aropa'aghi lèma' spesialis sè bhân-sabbhân kaangghuy nambhâi. Akherra Gesang sèdhâ è arè Kemmis, 20 Mei 2010, pokol 6:10 WIB è RS PKU Muhammadiyah è Surakarta.

## Lagu Cèptaan Abhâsa Jhâbâ

* Kacu-kacu"
* "Tirtonadi"
* "Sandhang Pangan"
* "Nusul"
* "Nawala"
* "Pamitan"
* "Caping Gunung"
* "Ali-ali"
* "Andheng-andheng"
* "Luntur"
* "Dongengan"
* "Jago Kluruk"

## Penghargaan
Akadhi ècatèd è majalah Rolling Stone Indonesia dhâddhi sala sèttong  The Immortals: 25 Artis Indonesia sè kasohor salanjangnga è taon 2008

Apresiasi aropa 'Taman Gesang' sè èbangon è dâlem komplek Taman Jurug.

## Sombher
Eross Candra

Eros Candra (lahèr è 3 Juli 1979) panèka musisi kalahirân Yogyakarta sè aropaaghi pendiri bân pimpinan band Inḍonèsia Sheila on 7. Eross dhâddhi pemaèn gitar è band kasebbhut. Eross panèka ana' sè palèng towa ḍâri tello' ana' bân anḍi' pangaterro ḍâ' seniman.

È ḍâlem penampilanna, Eross segghut èkennal kalabân gitar Fender Telecaster. Namong, kadhâng kaoladân amaèn kalabân merek gitar laèn, akadhi Gibson Les Paul, Gibson EDS-1275 (SG Double Neck), bân PRS. Eross jhughân abhânto aghâbây lagu "Menghapus Jejakmu" (Deleting Your Footsteps), sè èpopuleraghi sareng Peterpan (samangkèn NOAH). Kasebbhut Eross panèka sadhâjâna anggota kalowargâna lakar lèbur anyanyè.  Molaè SD, Eross ampon èpaḍâpa'aghi ḍâ' ka musik, segghut abârengngè èbhuna kaangghuy latèyan band è studio musik è roma è Karangkajen, Yogyakarta. Eross terpesona ḍa' gitar bân molaè jârèya ajhâr.

Eross ngagungè gitar pertamana è omorra 14 taon mènangka hadiyana molang arèna dhibi' ḍâri èppa'na. è kellas tello', Eross noro' band, tapè ta' abhit polana sala sèttong anggotana ngallè ka kottha. Eross panèka penulis lagu sè palèng aktif è band. Salèrana bhunten ta' coma aghâbây lagu ghâbây bandna dhibi', tapè jhughân ghâbây kaangghuy panyanyè laèn akadhi Memes, Rio Febrian, bân Tasya, bân jhughân ghâbây soundtrack ghâbây filem "30 Hari Mencari Cinta" bân "Gie."

Salaèn Sheila on 7, Eross jhughân èmo' kalabân band anyarra, Jagostu. Namong, abâ'na mastèyaghi jhâ' kalompo' anyar ta' bhâkal maloppa ḍâ' SO7, sè ampon matèngghi nyamana dhibi'.

## Nolès Lagu
Salèrana ngako jhâ' Potret cokop abhânto è ḍâlem nolès lagu polana lirik èpon sederhana namong ghâmpang èpahami. Eros jhughân ngako senneng ka drum Bimo ḍâri bâkto è Ahmad Band. Eros jhughân ngako jhâ' permainan drum Anton è Sheila è ḍuwâ' album pertama 7 pajat èrancang kaangghuy kaoladân akadhi Bimo.

## Riwayat Asakola

* SD Percobaan Yogyakarta I
* SMP Negeri Yogyakarta 13
* SMA Yogyakarta Muhammadiyah 1

## Parjhâlanan OParjhâlânan Oḍi'
èkennal mènangka lalakè' playboy, Eross perna lèbur apacaran sareng penyanyi bân aktris sinetron Leony. Hubunganna sè kaḍuwâ rowa abhit keya kantos lebbi ḍâri duwâ' taon, molaè Januari 2006 kantos Oktober 2008, sanajân bâḍâ parbida'an kaparcaja'an, tor kabâḍâ'ân omorra sè cè' bânnya'na, bân kennengnganna: Eross oḍi' è Yogyakarta è bâkto Leony odi' è Jakarta.

Saellana abhit neng-enneng, Eross abhâli ngèbha kabhâr senneng. È arè Kemmis, 24 September 2009, gitaris kasebbhut burung. Eross akabin sareng pacarna, Sarah Diorita, sè asalla ḍâri Perancis. Pernikahan sè akaton dadakan panèka èlaksanaaghi è Kantor Urusan Aghâma è Sleman, Yogyakarta

## Sombher
Alyssa Soebandono

Anindya **Alysa Soebandono** (lahèr 25 Ḍèsèmber 1991) èngghi panèka palakon sareng moḍèl Inḍonèsia.

## Kaoḍi'ân awwâlna sareng pamolangna
Alyssa lahèr kalabân asma Anindya Alyssa Soebandono è tangghâl 25 Ḍèsèmber 1991 è Jakarta, Inḍonèsia. Salèrana tamaso' ana' ḍâri pasangan Joni Pasifiona Soebandono sareng Angly Wardani.

Alyssa lulus asakola SMA Global Jaya School, Tanggerang è taon 2008 è nalekana omorri 17 taon. È tangghâl 6 Juli 2009, salèrana molaè akulia major jurusân Media Communications, monor Film and Television Media Studies è Universitas Monash. È tangghâl 10 Jânuwari 2011, salerana molaè noro'  program mahasiswa sè èporop kaangghuy ajhâr ka sakolaan laèn 6 bulân abiddhâ è Universitas Sussex. È tangghâl 13 Ḍèsèmber 2011, selèrana suksès ngaollè gellar Bachelor of Arts ḍâri Universitas Monash sè èjhâlânè 2,5 taon abiddhâ. È tangghâl 17 Maret 2012, salèrana alanjutaghi sakola Magister Ilmu Komunikasi kalabân ngaollè bèasiswa jurusân Magister è STIKOM The  Lomdon School of Public Relations. È tangghâl 10 Ḍèsèmber 2013, selèrana suksès ngaollè gellar Magister Sains ḍâri kampus kasebbhut.

## Karèr
Karèr Alyssa è dunia hiburan èmolaè nalèkana salèrana dhâddhi bintang cilik è filem Petualangan Sherina è taon 2000. Salèrana pas kalaonta lèbât lakonna è ḍâlem filem  Ènga' Panèka Rassana è tain 2003. Salaèn akting è filem tèlèvisi otâbâ è sèrial, Alyssa jhughân ajhâr dunia tarik sowara kalabân makalowar album "Carèta Cita Kabbhi" è taon 2010. Salèrana jhughân aktif mènangka dhâddhi bintang iklan bhârâng sè ampon ngaghunghè nyama rajâ.

## Kaoḍi'ânna dhibi'èn
Alyssan akabin sareng Dude Herlino è tangghâl 22 Maret 2014. Kaḍuwâna ampon èparèngè tello' ana' èngghi panèka Muhanmad Dirgantara Ariendra Harlini, Malik Mahendra Herlino sareng Aisyah Aulia Putri Herlino.

## Sombher
Rizky Nazar

{infobox orang}}
**Rizky Nazar** Mubarak Basloom (lahèr 7 Maret 1996) èngghi panèka sorang palakon sareng penyanyè ḍâri Inḍonèsia.

## Kaoḍi'ân awwâlna
Rizky lahèr è tangghâl 7 Naret 1996 è Singaraja, Bhâli. Salèrana tamaso' ana' bungso ḍâri ḍuwâ' satarètanan ḍâri pasangan Nasar Mubarok Basloom sè katoronan Arab sareng Ni Ketut Ika Surya Nugra sè asalla ḍâri Bhâli. Salèrana ngaghungè kaka' binè', èngghi panèka Rizkina Nazar.

Rizky lahèr kalabân asma mononim coma "Rizky". Manabi asma è buḍina, Nazar Mubarok Basloom sè asalla ḍâri asma emba lakè'na sè asmana Nazar sareng "Mubarak Basloom" sè tamaso' asma margana.

## Kasus
È malem Sennèn, tangghâl 13 Ḍèsèmber 2021, Rizky ètangkep sareng Satuan Reserse Narkoba Polres Metro Jakarta Lao' è romana sè bâḍâ è Kramat Jati, Jakarta Tèmor, nalèkana salèrana pareppa'na angonsumsè ganja. Bâgiyân kapolisiân langsung ngamanaghi ganja kasebbhut sè korang lebbi berrâ'na sèttong gram mènangka dhâddhi bhârâng bhuktè.

## Sombher
Ricky Harun

**Ricky Chilnady Pratama Harun** (lahèr 12 Jânuwari 1987) èngghi panèka palakon, moḍèl, sareng mantan disjoki sè ḍâri bhângsa Inḍonèsia.

## Karèr
È taon 2006, Ricky amaèn ḍâlem filem lu-ghâlluna sè atèma nako'è, èngghi panèka Roma Pondok Indah. Taon 2007, salèrana amaèn polè è ḍâlem filem sè nako'è, èngghi panèka ajuḍul Polo Hantu.

## Kaoḍi'ânna dhibi'èn
Ricky toman apacaran kalabân palakon sareng penyanyè sè tamaso' sala sèttong angghuta grup Bannè Bintang Biyasa, Chelsea Olivia. Namong, hubungan kaḍuwâna ta' abit tor kaḍuwâna apèsa. Maskè èkabhâraghi semma' sareng Eva Celia, Ricky pas nyabe' atèna ka Sheila Marcia. Hubungan kaḍuwâna jhughân ta' abit karana akhèrra kaḍuwâna mèlè ambu. Pas, Ricky sempet apacaran kalabân Dinda Kanyadewi kèng akhèrra ambu jhughân. Ricky jhughân toman apacaran sareng Nina Zatulini. Hubungan kaḍuwâna jhughân ta' abit.

Ricky nyabe' atèna sè ḍi-buḍidina ka palakon Herfiza Nofianti. Kaḍuwâna anèka è Jakarta tangghâl 15 Junè 2013. Kaḍuwâna ampon èparèngè ana' sè lu-ghâlluna sè asmana Mikaila Akyza Pratama sè lahèr è tangghâl 30 Oktober 2014 jhâm 16.10 Bâkto Inḍonèsia Bagiyân Bârâ'.

## Pamolangna
Sakolaan Tèngghi Manajemèn Immi, S-1 Manajemèn (kalowar dhibi').

## Sombher
Yovie Widianto

**Yovie Widianto**, S.H. Int. (lahèr tangghâl 21 Jânuwari 1968) èngghi panèka pianis sareng musikus ḍâri bhângsa Inḍonèsia. Salèrana èkennal mènangka dhâddhi sala sèttong sè abhângon sareng ngatowaè grup musik Kahitna è bâgiyân keyboard sareng piano. Samacemma grup musik sè èbhângon akadhi Yovie and Nuno sareng 5 Romeo sè aransemen muskna ngaghunghè ciri khas dhibi'.

Salaèn ka'rowa, Yovie tamaso' orèng sè segghut aghâbây laghu è kaoḍi'ân musik è Inḍonèsia. Salèrana sampè' suksès makalonta bânnya' laghu pop asareng sè anyanyè lèbât karjâna sè anuansa cinta, akadhi; Rio Febian, Audy, Tetty Manurung, Rida Sita Dewi, Rita Effendy, Yana Julio, Pinkan Mambo, Delon, Astrid, Chrisye, Glenn Fredly, Lingua, Andity, Ihsan, Dirly, Ghea, Bening, Lisa A.Riyanto, Hedi Yunus, Dea Mirella, Rossa, Ressa Herlambang, Revo Marty, Alika, Monita, Brisia Jodie, Lyodra, Tiara Andini, Ziva Magnolya tor ghi' bânnya' sè laèn polè. Salaèn ka'rowa, Yovie toman dhâddhi juri è lomba Indonesian Idol sè nomer ḍuwâ' aghântè'è Dimas Djayaningrat. Yovie jhughân agabung ḍâlem kepengurusân sèttong organisasi persatuan serikat profesi musisi sè anyama FESMI (Federasi Serikat Musisi Indonesia) pimpinnan musisi sè ngaghunghè nyama tor abit è Inḍonèsia sè jhughân sorang diplomat sareng pegiat hak cèpta, Candra Darusman. Salèrana awwâlna ajabat dhâddhi katowa umum è taon 2023. 

## Riwâyât Oḍi'na

### Awwâl Karèrna
Yovie lahèr è ḍâlem kalowarga sè lakaran semma' kalabân musik. Ramana sè ḍâri Jogjakarta tor ampon abit neng-neng è Bandung lakaran senneng ka musik. Ta' manglo manabi ḍâri ghi' kènè' kalowarga panèka ampon onèng kalabân samacemma aliran musik sareng pakakasna. Maskè ènga' ka'rowa, èbhuna awwâlna ta' maghi Yovie manabi dhâddhi musisi. Yovie sè onèng ḍâ' musik jazz nalèkana salèrana aomor 5 taon. Majhâḍi' lakè'èn sè anyama Hasbullah Ridwan, sè ta' laèn èngghi panèka rama ḍâri Elfa Secioria, sala sèttong komposer tor musisi sè ampon ghâllu è Inḍonèsia tamaso' orèng sè aparèng onèng Yovie ḍâ' musik jazz.

Saterrossa Yobie pas molaè amaèn band, kalabân ghi' ngèbâ "roh" jazz. Sajjhek ghi' asakola SMP, Yovie ampon segghut amaèn band è Hotèl Savoy Homann, Bandung. Ruth Sahanaya sareng Trie Utami tamaso' orèng sè toman dhâddhi kancana nalèkana amaèn band è bâkto lambâ'.

## Sombher